**Тэма: Суфiкс**

**Клас: 3**

Мэта: сфармуляваць уяуленне пра суфікс як частку слова.

Задачы: практыкаваць вучняу у вызначэнні суфікса у словах і абазначаць яго графічна; развіваць арфаграфічныя уменні; пашыраць лексічны запас словамі з памяншальна-ласкальным адценнем; выхоуваць любоу да роднай мовы.

Абсталяванне: падручнік, канверты з заданнямі, ліст з малюнкам спадарыні Мовы, надрукаваная назва урока, назвы прыпынкаў, карткі з заданнямі на прыпынках, малюнак цягніка, вагончыкі па колькасці дзяцей у класе, смайлікі.

Ход урока

**1.Арг. момант**

-Добрай раніцы, дзеці! Добрай раніцы, паважаныя госці! Рады вас вітаць на уроку беларускай мовы у нашым 3-м класе. Віншую усіх прысутных з першым днём вясны і жадаю добрага, па-сапрауднаму вясновага настрою. А вучням пажадаю новых адкрыццяу і плённай працы.

**Родная мова, цудоўная мова!  
  
Ты нашых думак уток і аснова!  
  
Матчын дарунак ад самай калыскі,  
  
Ты самацветаў яскравая нізка… (Ул. Дубоука)**

* Як прыгожа сказау пра нашу мову Уладзімір Дубоука! Як вы думаеце, у чым прыгажосць беларускай мовы? (Звяртаемся да малюнка: яна прыгожая, выразная, мае многа адценняу і фарбау, багатая , меладычная, яскравая)

**2. Праверка дамашняга задання**

**Пр.48** Карыстаючыся падказкай, трэба было скласці і запісаць скорагаворкі , выдзеліць прыстаукі у словах, падкрэсліць прыназоунікі.

-Прачытайце, калі ласка, якія скорагаворкі у вас атрымаліся?

(**Запаузла піла у зруб і зламала звонкі зуб.)**

**(Міла з мылам ляльку мыла, Міла змыліла усё мыла.)**

-Назавіце словы з прыстаукамі ? (*запаузла, зруб, зламала, змыліла).*

-Назавіце, якія словы падкрэслілі? (*у, з, )*

-Як называюцца гэтыя словы? (*Прыназоунікі)*

-Як пішуцца прыназоунікі са словамі?

-Перад тым, як пачнём пісаць дату, я хачу спытаць у вас, як называецца першы месяц вясны на беларускай мове?

- Чаму у яго такая назва “сакавік”?

( У народзе гавораць*: Сакавік дрэвам сок пускае)*

Назва месяца паходзіць ад слова “сок”. У гэтую пару сок пачынае цячы з дрэў.

-Якія яшчэ змены у прыродзе адбываюцца ў сакавіку?

* + Снег пачынае чарнець і раставаць. Бягуць ручайкі.
* З’яўляюцца “коцікі” на ранніх раслінах.
* З-пад сухой травы выглядаюць пралескі, зелянее трава.
* Прылятаюць гракі, за імі — шпакі, жаваранкі, канаплянкі, зяблікі. Выводзяцца вавёркі, зайчыкі, ваўчаняты і іншыя звяркі.

**Арфаграфічная хвілінка**

-Прачытайце тэкст, вызначце яго тэму і тып:

Я пр..гожы, ды к..сы.

Не стары, а ёсць вусы.

Хвос..ік мой м..ленькі, з пальч…к,

Называюць м..не…. (Зайчык) Адгадка закрыта лістком паперы

-Растлумачце правапіс прапушчаных літар.

**3. Хвілінка чыстапісання**

- Назавіце першую літару адгадкі.

-Назавіце гукі, якія яна можа абазначаць? ( Цв. і мяк., дайце характарыстыку гука па звонк, глухасці)

-Запішыце спалучэнні літар, працягваючы заканамернасць, ( літары ідуць у алфавітным парадку)

1**)Зз за зб зв**

-Прачытайце словы. Растлумачце іх лексічнае значэнне.

2**) заяц зайчык зайчаня**

- Ці з,яуляюцца яны роднаснымі?

-Спішыце гэтыя словы. Вызначце у іх корань і канчаткі.

-Прачытайце двухрадкоуе:

**Злой зімою зайцу зябка,**

**мёрзне вуха, мёрзне лапка.**

-Падбярыце сінонім да слова “зябка”?

-Запішыце радкі па памяці.

- Праверце працу суседа па парце. (Выпрауляць памылкі можна простым алоукам)

-Падніміце рукі тыя, хто напісау без памылак

**4.Этап актуалізацыі ведау**

-Сёння м ы з вамі адправімся у падарожжа па краіне “Склад слова”. Падарожнічаць мы будзем на цягніку ( пакажыце свае вагоны). Білеты на гэты цягнік прадаюцца за веды.

(Паказваю дзецям карткі з умоуным абазначэннем частак слова: корань, канчатак, прыстаука)

-Малайцы, правілы ведаеце, значыць білеты на цягнік атрымліваеце усе.

**5. Паведамленне тэмы**

-У мяне засталася частка слова, якую мы яшчэ не вывучалі. Як вы думаеце, дзе яна можа быць у слове? (Пасля кораня)

-Назву гэтай часткі знайдзіце, закрэсліушы сярод прапанаваных літар тыя, якім адпавыдаюць гукі, няпарныя па цвёрдасці-мяккасці.

**С Р У Ж Ф Ш І Ч К С - СУФІКС** (Адкрыць лісток з тэмай урока)

-Назавіце тэму нашага урока.

-Аб чым мы даведаемся на уроку?

-Чаму мы павінны будзем навучыцца ? (Вызначаць суфікс у словах, абазначаць яго графічна, утвараць словы з дапамогай суфікса)

**6. Праца над новым матэрыялам**

**-**Першы прыпынак нашага цягніка называецца **“НОВЫЯ ВЕДЫ”** (Прымацоуваю малюнак цягніка да назвы)

-Разгледзьце малюнкі. Прачытайце подпісы пад імі і дапоуніце іх аднакаранёвымі словамі, якія падыходзяць па сэнсе.

(Малюнкі з подпісамі на дошцы)

-Запішыце аднакаранёвыя словы, выдзеліце у іх корань і канчатак.

(Адзін вучань працуе каля дошкі)

-Ад якога слова і пры дапамозе чаго утварыліся словы *машынка, машыніст, машыннае?*

-Выдзеліце гэтыя словы знакам

-Дзе яны знаходзяцца у слове: перад коранем ці пасля яго?

- Што ж такое суфікс? (Прачытайце правіла)

Пр. 50. Прачытайце. Знайдзіце сярод прапанаваных слоу аднакаранёвыя. Запішыце іх па групах. Выдзеліце корань і суфікс.

Выконваем па варыянтах:

**1. Варыянт** выпісвае аднакаранёвыя словы да слоу:

рыба

грыб

**2 варыянт** выпісвае аднакаранёвыя словы да слоу:

пчала

лес

(Выконваюць заданне на дошцы 2 вучні)

-Наступны прыпынак нашага цягніка называецца:

“**ПРЫПЫНАК БУДАУНІКОУ**” (Прымацоуваеццамалюнак цягніка да назвы)

-Як вы думаеце, што мы будзем будаваць? (Словы)

Бураціна раскідау лісты,на якіх напісаны часткі слоу. Збярыце лісты і састауце словы. (Выходзяць вучні, складаюць словы) . Запішыце гэтыя словы і абазначце суфіксы. (Самастойна)

СТОЛ- ТЭНІС- -ІК

ЛЯС- -ІСТ -НІК

(Столік, тэнісіст, ляснік)

-Прачытайце, як разабралі словы па саставу?

-На гэтай станцыі мы болей затрымлівацца не будзем. Едзем далей.

-Наступны прыпынак **“ПЕРАДЫШКА”**

(Музычная фізкультхвілінка)

**7. Замацаванне**

-Наш цягнік накіроуваецца да станцыі **“ЛАСКАВАЯ”**

(Каля назвы прымацаваны карткі з суфіксамі)

-Як прыемна чуць ласкавыя словы!

-Як вы думаеце, з дапамогай чаго яны утвараюцца? (З дапамогай суфіксау)

Пр. 51. Утварыце словы па узоры пры дапамозе суфіксау.

-Растлумачце утварэнне новых слоу.

-Якое значэнне (памяншальна-ласкальнае ці павелічальнае) надаюць гэтыя суфіксы словам? (Памяншальна-ласкальнае)

Выпішыце любыя дзве пары утвораных слоу.

-Якое значэнне надаюць слову суфіксы: **-еньк-, -аньк-, -эньк-, -ік-, -ык-, -к-?**

(Прачытаць правіла)

Падарожжа працягваецца. Наступны прыпынак называецца **“ГУЛЬНЁВЫ**”

-Як вы думаеце, чаму?

- Прапаную вам гульню на уважлівасць. Я буду паказваць вам розныя словы, калі у слове ёсць суфікс, вы павінны хлопаць у далоні. Калі суфікса няма – сядзіце ціха.

(Словы: *ножка, госць, падводны, папера, кошык, хлеб, галінка, сакрэт, сакрэтны)* - Едзем далей. Наступны прыпынак **“САМАСТОЙНЫ”**

* У вас на партах ляжаць канверы жоутага , аранжавага і чырвонага колерау. У гэтых канвертах знаходзяцца заданні для самастойнай працы.

**-Калі вы, працуючы на уроку, адчувалі нейкія цяжкасці, вам было не усё зразумела і вы хочаце замацаваць свае веды, выбірайце заданні у жоутых канвертах.**

(Заданні на 7 бал)

*Вызначце суфікс у словах.*

Водны, грыбнік, лужок, сонны, ляснік, зімовы,дубовы,ножык, слабенькі, даражэнькі.

**-Калі вам на уроку было усё зразумела, вы адчуваеце, што засвоілі матэрыял па тэме добра –выбірайце заданні у аранжавым канверце.**

(Заданні на 9 бал)

*Знайдзіце у кожным радку лішняе слова, закрэсліце яго. Абазначце у словах суфіксы.*

Лісяня, кацяня, савяня, мядзведзяня, бабраня.

Маленькі, удаленькі, прыгожанькі, вясёленькі.

Лясок, грыбок, мядок, кулёк, лядок.

**-Калі адчуваеце сябе упэунена і хочаце праверыць свае сілы і здольнасці – выбірайце заданні у чырвоных канвертах.** (Заданні на 10 бал)

*Прачытайце тэкст. Змяніце выдзеленыя словы на словы з памяншальна-ласкальным значэннем. Запішыце гэтыя словы.*

Пайшлі дзеці ( ) у лес ( ). Зіна з кветак ( ) спляла вянок ( ). У самую сярэдзіну ( ) яна упляла сіні ( ) званочак ( ).

**8. Падвядзенне вынікау**

.-Апошні прыпынак “Школа”. А гэта значыць, што наша падарожжа заканчваецца.

* Што новага вы даведаліся, вандруючы па краіне “Склад слова”?
* -Кожны суфікс мае сваё значэнне. Назавіце суфіксы, якія надаюць словам памяншальна-ласкальнае значэнне.

**9. Рэфлексія**

-З якім настроем вы вярнуліся з падарожжа?

- У вас на партах ляжаць смайлікі. Знайдзіце той, які адпавядае вашаму настрою і прымацуйце да сваіх вагончыкау. Выходзім да дошкі.

**10.Дамашняе заданне**

с.30 правила, пр. 54, с.32

ДУА “Сярэдняя школа № 2 г. Ганцавічы”

ПАДАРОЖЖА ПА КРАІНЕ

“СКЛАД СЛОВА”

ТЭМА: СУФІКС

3 КЛАС

Настаўнік: Н.А. Падгайская